Aspark Owl Electric, mașina cu cel mai bun demaraj. Hypercarul atinge 100 km/h într-un timp record.
Aspark Owl Electric este mașina cu cel mai bun demaraj. Hypercar-ul cu 1.985 CP poate să atingă 100km/h în 1.7 secunde. Doar 50 de unități vor fi vândute la un preț de 3.6 milioane de dolari fiecare.
Știm foarte bine că o mașină nu poate să depășească o motocicletă la demaraj. Asta se întâmpla până acum, pentru că tocmai a apărut o nouă bestie pe șosele.Aspark Owl se numește mașina care are demarajul ca decolarea unui avion. Are 1.985 de cai putere și ajunge la 100 km/h în doar 1.72 de secunde! Este un record pentru mașinile care pot fi cumpărate. Însă nu de oricine. Asta pentru că prețul este de 3.6 milioane de dolari și vor exista doar 50 de unități produse. 20 dintre ele vor ajunge în Europa, așa că șansele să vezi una pe șosele sun destul de mici. Aspark Owl are un motor electric cu o autonomie de 400 de kilometri.Deși Aspark este o companie din Japonia, mașina a fost creată în Italia."Italia are o experiență dobândită de mult timp și o cultură în industria automobilă. Mereu ne inspiră să discutăm cu italienii din industrie. Așa că m-am gândit: dacă vom lucra cu acești oameni din Italia, voi putea să le ofer o mașină de nivel înalt clienților", a declarat Yoshida Masaori, CEO Aspark.